*Para o atol das illas Marshall vexa : **Atol Lae***
Localización de Lae na provincia de Morobe
**Lae** (tamén coñecida como **Laé** ou **Lahe**) é unha cidade de Papúa Nova Guinea. Conta con 73.918 habitantes (2008) e é a segunda cidade máis poboada do país; por detrás da capital, Port Moresby. Está considerada como a capital industrial do país. É a capital da provincia de Morobe.

Historia
--------

A cidade naceu a causa da febre do ouro producida entre 1920 e 1930. Ao igual que numerosas cidades de Papúa Nova Guinea, xurdiu nas proximidades dun aeródromo, o cal agora non se usa ao construírse o *Lae Nadzab Airport*.

En xullo de 1937, Lae saltou á escena mundial debido á desaparición da aviadora americana Amelia Earhart, a cal foi vista por última vez engalando aquí no seu camiño de volta aos Estados Unidos.

Cando se deron unha serie de erupcións volcánicas en Rabaul en 1937, tomouse a decisión de trasladar a capital do Territorio de Nova Guinea a Lae.

A segunda guerra mundial tamén afectou á cidade e, en 1942, esta foi ocupada polo Imperio do Xapón. Lae, Rabaul e Salamaua convertéronse nas principais bases xaponesas en Nova Guinea. A mediados de 1943, despois das derrotas na campaña Kokoda Track, a Batalla de Buna-Gona e a Batalla de Wau, os xaponeses foron obrigados a retirarse de Lae, que foi eventualmente ocupada polos australianos. Mais a campaña de Salamaua-Lae durou varias, semanas con feroces combates, antes de que a cidade caese en mans aliadas, o 16 de setembro.

Despois da segunda guerra mundial, a cidade de Lae desenvolveuse en base a plantacións de café e té e a construción dun porto. Máis tarde, melloráronse as estradas e a autoestrada *Highlands Highway* entrou en funcionamento. Durante o auxe mineiro da década de 1980 e 1990, aumentou a importancia de Lae como centro económico.

En 1991, Lae e Port Moresby foron sede dos Xogos do Pacífico.

Xeografía
---------

Lae está situada no Golfo de Huon (mar de Salomón), na desembocadura do río Markham. Ten unha temperatura máxima de 31 °C e unha mínima de 22 °C, cunhas precipitacións medias de 4630 mm.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec | **Ano** |
| Media maior (°C) | 31 | 31 | 30 | 30 | 29 | 28 | 27 | 27 | 28 | 29 | 30 | 30 | **29** |
| Media menor (°C) | 23 | 23 | 23 | 23 | 22 | 22 | 22 | 22 | 22 | 22 | 23 | 23 | **22** |
| Precipitacións (mm) | 280 | 230 | 320 | 400 | 410 | 420 | 520 | 520 | 430 | 400 | 320 | 330 | **4630** |

Demografía
----------

A cidade de Lae é a segunda máis importante de Papúa Nova Guinea. A evolución demográfica de Lae nos últimos anos é negativa.

|  |
| --- |
| **Evolución da poboación de: Lae desde 1980 ata 2008**
 |
| **1980** | **1990** | **2000** | **2008**
 |
| 61 682 | 80 655 | 78 038 | 73 918 |
|  |

Notas
-----

1. 1 2  "World Gazetteer: Lae". World Gazetteer. Arquivado dende o orixinal o 30 de outubro de 2020. Consultado o 24 de setembro de 2011.
2. ↑  "Amelia Earhart" (en castelán). Biografíasyvidas.com. Consultado o 24 de setembro de 2011.
3. 1 2 3 4  www.encyclopedia.com (ed.). "Papua New Guinea" (en inglés). Consultado o 24 de setembro de 2011.
4. ↑  "Weathernase: Historical Weather for Lae, Papua New Guinea" (en inglés). Weatherbase.com. Consultado o 24 de setembro de 2011.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lae*** |

* Google Maps

|  |  |
| --- | --- |
| Control de autoridades | 
* Wd: Q612250
* WorldCat
* VIAF: 157097795
* BRE: 2134676
* EBID: ID
* GeoNames: 2092740
* GND: 4731020-0
* LCCN: n79132860
* MusicBrainz: ID
* Treccani: lae
* WOEID: 1062155

 |